                                                              HALDUSLEPING
Narva                                                                                               …………….2007 nr……
Narva Linnavalitsus (edaspidi Volitaja), keda esindab seaduse alusel linnapea Tarmo Tammiste ja  MTÜ Liinibusside kontroll (edaspidi  Täitja), keda esindab seaduse alusel juhatuse liige Nikolai Maslov, sõlmisid ühistranspordiseaduse §54.11 lõike 3 alusel halduslepingu (edaspidi Haldusleping) alljärgnevas.
1. HALDUSÜLESANNE

Halduslepinguga annab Volitaja Täitjale alljärgnevates ühistranspordiseaduse paragrahvides sätestatud väärtegude menetlemise õiguse:

§ 541. Sõitjate bussiliiniveo, bussijuhuveo, taksoveo ja pagasiveo üldeeskirja rikkumine ühissõidukis; 

§ 542. Bussi-, trammi-, trollibussi-, takso- ja pagasiveo nõuete rikkumine;
§  545. Tasulise sõitjateveo korraldamine seaduses ettenähtud dokumentideta;
§ 546. Tasuline sõitjatevedu seaduses ettenähtud dokumentideta; 

§  547. Sõit sõiduõigust tõendava dokumendita ja taksosõidutasu maksmisest keeldumine;  

§ 5410. Vanema hoolsuskohustuse täitmata jätmine, kui see tõi kaasa lapse sõidu ühissõidukis sõiduõigust tõendava dokumendita.

2. POOLTE KINNITUSED

2.1. Täitja kinnitab, et:

2.1.1. tal on haldusülesande täitmiseks vajaminevad tehnilised vahendid, tal on nõutavate teadmiste ja oskustega töötajad ning muud eeldused ja kogemused volitatava haldusülesanne täitmiseks;

2.1.2. tema suhtes ei ole algatatud likvideerimist ega pankrotimenetlust;

2.1.3. ei esine asjaolusid, mis võivad põhjustada tema püsiva maksejõuetuse või tema tegevuse lõpetamise;
2.1.4. tema kohta ei ole andmeid karistusregistris;

2.1.5. ta ei ole oluliselt rikkunud sõlmitud halduslepinguid või riigihanke teostamiseks sõlmitud hankelepinguid;

2.1.6. tal ei ole maksuvõlga, sh ajatatud maksuvõlga, ega lõivude, trahvide või sundkindlustuse maksete võlgnevust;

2.2. Volitaja kinnitab, et tal on õigus volitada Liinibusside kontrolli haldusülesannet täitma.

3. POOLTE KOHUSTUSED

3.1. Täitja  kohustub:

3.1.1. kontrollima linna bussides sõitjatel sõiduõigust tõendavate dokumentide olemasolu ning kohtuvälise menetlejana menetlema ühistranspordiseaduse paragrahvides 541 , 542 ,   545, 546 , 547 ,    

  5410  sätestatud  väärtegusid, teostama kõiki asjakohaseid menetlustoiminguid järgides väärteomenetluse seadustikus, ühistranspordiseaduses ja täitemenetluse seadustikus ning teistes õigusaktides sätestatud nõudeid;
3.1.2. esitama väärteo toime pannud isiku kohta karistusregistri volitatud töötlejale karistusregistri seaduses ettenähtud andmed 5 tööpäeva jooksul karistusregistri seaduse § 4 lõikes 1 nimetatud otsuse või määruse jõustumisest;
3.1.3. korraldama karistusena määratud rahatrahvide sissenõudmise;

3.1.4. avama karistusena määratud rahatrahvide tasumiseks erikonto ja andma Volitajale konto vaatamisõiguse arvates konto avamist kuni kõigi Halduslepingu alusel määratud ja erikontole tasutud ülekandmiseni punktis 3.1.5 näidatud arvele;

3.1.5. üle kandma laekunud trahvisummad kaks korda kuus  14. ja 28.kuupäeval, kontsernikonto koosseisus Narva Linnavalitsuse arvelduskontole SEB Ühispankas a/k nr 10562010038008, rahatrahvid.
3.2. Volitaja kohustub:

3.2.1. rakendama kõiki kohaseid võimalusi, et Liinibusside kontroll saaks haldusülesande täitmist jätkata, kui ilmnevad asjaolud, mis takistavad Liinibusside kontrolli haldusülesande täitmisel.

4. HALDUSÜLESANDE TÄITMISE RAHASTAMINE
4.1. Punktis 1 nimetatud haldusülesande täitmise rahastamise korraldavad vedaja (või vedajad) vastavalt MTÜ Liinibusside kontroll vahel sõlmitud lepingule.

4.2. Volitajal ei ole kohustust tasuda Täitjale haldusülesande täitmise eest ega hüvitada Täitjale  haldusülesande täitmisega seotud kulutusi,  samuti määrata, mida ja kuidas kontrollitakse.
5. HALDUSLEPINGU TÄHTAEG JA HALDUSLEPINGU LÕPETAMINE

5.1. Haldusleping jõustub haldusmenetluse seaduses sätestatud korras ning kehtib kuni vedaja (või vedajate) ja Täitja vahel sõlmitud lepingu lõppemiseni, välja arvatud Täitja  õigus ja kohustus viia lõpule vastava lepingu lõppemise hetkel pooleliolevad väärteomenetlused ja nõuda sisse trahvid.
5.2. Pooltel on õigus Haldusleping ennetähtaegselt lõpetada teatades sellest teisele Poolele kirjalikult 90 päeva ette. Sellese lõpetamise puhul on Täitjal õigus ja kohustus viia lõpule pooleliolevad väärteomenetlused ning nõuda sisse trahvid.

5.3. Halduslepingu ennetähtaegsel lõpetamisel Volitaja  initsiatiivil kohustub Täitja haldusülesande täitmise järjepidevuse tagamiseks andma Volitaja üle kogu dokumentatsiooni, mis puudutab pooleliolevaid väärteomenetlusi.
5.4. Halduslepingus on ette nähtud kõik poolte vahel kokku lepitud tingimused ja Halduslepingu sõlmimisega kaotavad kehtivuse kõik poolte vahel varem Halduslepingu objekti osas suuliselt või kirjalikult sõlmitud kokkulepped;

5.5. Halduslepingu peale võib esitada kaebuse halduskohtule Halduskohtumenetluse seadustikus sätestatud korras ja tähtajal.

Haldusleping on vormistatud kahes (2) identset juriidilist jõudu omavas eksemplaris, millest kumbki lepingupool saab ühe eksemplari.

Poolte andmed ja allkirjad:

Volitaja:                                                                             Täitja:
Narva Linnavalitsus                                                           MTÜ Liinibusside kontroll
Registrikood 75008485                                                      Registrikood 80197815
Peetri plats 5                                                                       Altserva 26-5 
20308 Narva                                                                       31026 Kohtla-Järve
………………………..                                                      ………………………..
Tarmo Tammiste                                                                Nikolai Maslov

Narva linnapea                                                                   MTÜ Liinibusside kontroll  juhatuse liige
